cyanic-selkie/wikianc huggingface dataset:
ঝু দে
পরবর্তী জীবন
১৯৬৯ সালের এপ্রিল মাসে সাংস্কৃতিক বিপ্লবের সম্মেলন চলাকালে ঝু তার চীনের কমিউনিস্ট পার্টির স্থায়ী নির্বাহী কমিটির পদ থেকেও বহিষ্কৃত হন এবং একই সাথে জাতীয় কংগ্রেসে তার সকল কর্মকাণ্ড থেকে সাময়িকভাবে নিবৃত্তি পান। যাই হোক না কেন, তার প্রতি চৌ এন-লাই এর একান্ত সমর্থনের দরুন তার কোনো ক্ষতি করা হয় নি, এমনকি কারারুদ্ধ হওয়ার মতো বিপদ থেকে তিনি নিরাপদে ছিলেন। ১৯৬৯ সালের আগস্ট মাসে চীন ও সোভিয়েত ইউনিয়নের মধ্যকার দ্বন্ধের দরুন লিন বিয়াও জাতীয় নিরাপত্তা জোরদার করার লক্ষ্যে ঊর্ধ্বতন সামরিক কর্মকর্তাদেরকে দূরবর্তী অঞ্চলে প্রেরণ ও সেসব স্থানে দায়িত্ব পালনের নির্দেশ জারি করেন; আর তার ফলস্বরূপ ঝু-কে কুয়াংতু তে প্রেরণ করা হয়। ১৯৭৩ সালে ঝু-কে স্থায়ী কমিটির পদে পুনর্বহাল করা হয়।
১৯৭৬ সালের ৬ জুলাই মৃত্যুর আগে পর্যন্ত ঝু একজন বিশিষ্ট প্রবীণ কূটনীতিক হিসেবে বিরামহীনভাবে নিজ দায়িত্ব পালন করেন। তিনি চৌ এন-লাই এর মৃত্যুর ছয় মাস পর এবং মাও সেতুংয়ের মৃত্যুর দুই মাস আগে মৃত্যু বরণ করেন। মৃত্যুর তিন দিন পর ঝু-কে দাহ করা হয় এবং তার শেষকৃত্য মৃত্যুর বেশ কয়েকদিন পর অবধি চলতে থাকে।
বিবাহ
শিয়াও জুফাং: কুনমিং আদর্শ ইনস্টিটিউটে অধ্যায়নকালে শিয়াও ছিলেন ঝু-এর সহপাঠিনী। ১৯২২ সালে তারা বিবাহ বন্ধনে আবদ্ধ হন। ১৯১৬ সালে ঝু-এর একমাত্র পুত্র-সন্তান বাওঝুকে জন্ম দেওয়ার পর জ্বরে আক্রান্ত হয়ে শিয়াও মৃত্যু বরণ করেন।
হে ঝিহুয়া: তিনি সাংহাইয়ে ঝু-এর সংস্পর্শে আসেন এবং পরবর্তীতে ঝু-এর সাথে জার্মানি গমন করেন। ১৯২৫ সালে ঝু জার্মানি থেকে বিতাড়িত হওয়ার সময় তিনি ইতোমধ্যে অন্তঃসত্ত্বা হয়ে পড়েন এবং পরে মস্কোর অদূরে একটি গ্রামে তাদের একমাত্র কন্যা-সন্তান প্রসব করেন। ঝু তার সন্তানের নাম রাখেন সি-শুন, কিন্তু পরবর্তীতে তাদের মধ্যে দাম্পত্য সম্পর্কের অবনতি হলে ঝু-এর পছন্দ অগ্রাহ্য করে হে ঝিহুয়া মেয়ের নাম রাখেন ফেই-ফেই। জন্মের কিছুদিন পরেই তিনি তাদের একমাত্র কন্যা-সন্তানকে তার বোনের সাথে বসবাস করার জন্য চেংদুতে প্রেরণ করেন। ঐ একই বছরে তিনি হয় হুয়ো জিয়া-শিন নামের অন্য একজনকে বিয়ে করেন। তিনি ১৯২৮ সালে সাংহাইয়ে ফিরে আসেন। লাল ফৌজের সৈন্যদের গুলিতে তার দ্বিতীয় স্বামীর নিহত হন। অতঃপর তিনি সিছুয়ানে ফিরে আসেন এবং এখানেই তিনি ১৯৪৯ এর আগে অসুস্থতার দরুন মৃত্যুবরণ করেন।
উও রুও-লান: উও ছিলেন হুনান প্রদেশের জিউইয়াংতাং-এর একজন বুদ্ধিজীবীর সন্তান। লেই-ইয়াং আক্রমণ কর্মসূচির পর কৃষক এবং কর্মী সেনাদের সহিত উও-ঝু এর সাক্ষাৎ হয়। ১৯২৮ সালে তারা বিবাহ বন্ধনে আবদ্ধ হন। ১৯২৯-এর জানুয়ারী মাসে একদা জিংগ্যাং পর্বতে একটি মন্দিরে উও এবং ঝু-কে কুওমিনতাং-এর সেনারা ঘেরাও করে ফেলে। ঝু পালিয়ে যেতে সক্ষম হলেও উও ধরা পড়ে যান। সেনারা শিরচ্ছেদের মাধ্যমে তার মৃত্যুদণ্ড কার্যকর করে তার ছিন্ন-মস্তক চাংশায় প্রদর্শনের জন্য প্রেরণ করেন।
ক্যাং কে-ছিয়াং: ১৯২৯ সালে ৪৩ বছর বয়সে ক্যাং-কে বিয়ে করেন ঝু। তিনি লাল ফৌজের একজন সদস্য হওয়ার পাশাপাশি একজন কৃষক নেতাও ছিলেন। ক্যাং খুবই মনোযোগী হওয়ায় ঝু বিয়ের আগে তাকে পড়তে ও লেখতে শেখান। ক্যাং ঝু-এর চেয়ে বেশি দিন বেঁচেছিলেন। যেসব মহিলারা লং মার্চে অংশগ্রহণ করেছিলেন ক্যাং তাদের মধ্যে ব্যাতিক্রম ছিলেন, বাকি সবার মতো তিনি পর্দার আড়ালে কাজ করা প্রচারণা শাখার অংশ হন নি। নিজের স্বতন্ত্র বৈশিষ্টের সহিত একজন নারীসেনা, মার্ক্সবাদী এবং সৈন্য-নেত্রী হিসেবে তিনি তার স্বামীর পাশে থেকে লড়াই করে গেছেন।
সন্তান
ঝু বাও-ঝু (ম্যান্ডারিন:朱保柱) ১৯১৬ সালে জন্ম গ্রহণ করেন, যিনি পরবর্তীতে নিজের নাম পরিবর্তন করে ঝু চি রাখেন। তিনি ১৯৭৪ সালে অসুস্থতায় মৃত্যুবরণ করেন।
চীনা সোভিয়েত রিপাবলিক
লাল তারকা পদক (১ম শ্রেণী) (১৯৩৩)
চীন প্রজাতন্ত্র
আগ্রাসনের বিরুদ্ধে প্রতিরোধের বিজয় পদক (১ম শ্রেণী পদক) (১৯৫৫)
গণপ্রজাতন্ত্রী চীন
১লা আগস্ট পদক (১ম শ্রেণী পদক) (১৯৫৫)
স্বাধীনতা এবং মুক্তির পদক (১ম শ্রেণী পদক) (১৯৫৫)
আজাদী পদক (১ম শ্রেণী পদক) (১৯৫৫)
৮২৪
৮২৪ গ্রেগরীয় বর্ষপঞ্জির একটি অধিবর্ষ।
লাসা
লাসা (ইংরেজি ভাষা: Lhasa) তিব্বতের রাজধানী। এটি ঐতিহাসিকভাবে দালাই লামার বাসস্থানও বটে। এই শহরকে তিব্বতী বজ্রযান বৌদ্ধধর্মের আঁতুরঘরও বলা হয়
লাসা শব্দটির আক্ষরিক অর্থ দেবতাদের আবাস। প্রাচীন তিব্বতী দলিলপত্র অনুযায়ী এই স্থানের আদি নাম ছিল রাসা (যার অর্থ দরবার বা ছাগলের আবাস)। সমূদ্রসমতল হতে এর উচ্চতা ৩,৬৫০ মিটার ১২,০০০ ফুট), যা বিশ্বের উচ্চতম শহর গুলির মধ্যে পড়ে। এখানে প্রায় ৩০০০০০ এর অধিক লোক বাস করে।
অবস্থান
লাসা তিব্বত এর রাজধানী। একে নিষিদ্ধ শহরও বলা হয়ে থাকে। শহরের আয়তন ১৬৮ বর্গ কিলোমিটার।
ইতিহাস
তিব্বতের বৌদ্ধদের জীবন্ত ঈশ্বরনামে খ্যাত আগের দালাই লামার নগরী লাসার নামের অর্থ ‘দেবতাদের ভূমি‘ (Land of the Gods)। তিব্বতের প্রাচীন পাণ্ডুলিপি অনুযায়ী, আগে এ জায়গার নাম ছিল ‘রাসা’ যার মানে কিনা ‘ছাগলদের ভূমি’। তবে হতে পারে শব্দটা এসেছে রাও-সা থেকে যার মানে ‘দেয়াল আবিষ্ট এলাকা’। হতে পারে, মারপরি টিলার রাজকীয় পরিবারের শিকার করবার সংরক্ষিত এলাকা হবার কারণে এরকম নাম ছিল। ৮২২ সালে চীন ও তিব্বতের মাঝে হয়ে যাওয়া চুক্তিতে প্রথমবারের মতো ‘লাসা’ নামখানা উল্লেখিত দেখা যায়। প্রসংগত উল্লেখ্য, রাজা সংস্তান গ্যাম্পোকে বলা হয় তিব্বতী সাম্রাজ্যের প্রতিষ্ঠাতা, যার হাত ধরে এখানে বৌদ্ধ ধর্মের আবির্ভাব হয়।
দর্শনীয় স্থান
এটা মূলত দালাই লামার শীতকালীন আবাস। ১৬৪৫ সালে পঞ্চম দালাই লামা নির্মাণ করেন পোটালা প্রাসাদ। পর্যটকদের কাছে আকর্ষণীয় একটি জায়গা হলো এই প্রাসাদ যেখানে রয়েছে ১৩টি তলা, প্রায় ১,০০০ কক্ষ, ১০,০০০ মঠ এবং ২ লাখ মূর্তি। মার্পো রি বা রেড হিলের চূড়ায় ৩৮৪ ফুট উঁচু এ প্রাসাদ উপত্যকা ভূমি থেকে প্রায় ১,০০০ ফুট উঁচু।
রাজা সংস্তান গ্যাম্পো সপ্তম শতকে এটি নির্মাণ করেন। এখানে রয়েছে শাক্যমুনি বুদ্ধের মূর্তি, যেটি কিনা রাজকুমারী ওয়েন চেং ১,৩০০ বছর আগে নিয়ে আসেন, তিব্বতের সবচেয়ে পূজনীয় বস্তু এটিই। চার তলা উঁচু সোনায় মোড়া ছাদওয়ালা মন্দিরটি দক্ষিণমুখী ও দেখতে চমৎকার। পুরনো লাসার মাঝখানে অবস্থিত বার্খোর স্কোয়ারে রয়েছে এ মন্দিরটি।
এটি দালাই লামার গ্রীষ্মকালীন আবাস। ১৭৫৫ সালে সপ্তম দালাই লামা এটি প্রতিষ্ঠা করেন। এই পুরনো প্রাসাদখানাতে আছে ছোট একটি চিড়িয়াখানা, বোটানিক্যাল গার্ডেন এবং একটি ম্যানশন। পোটালা থেকে এক কিলোমিটার দূরে অবস্থিত নরবুলিংক্ষা পর্যটনের বড় একটি কেন্দ্র।
সপ্তদশ শতকের মাঝে তিব্বতের বিদেশী পণ্য কেনাবেচার শ্রেষ্ঠ স্থান হয়ে দাঁড়ায় জমজমাট বার্খোর। এ এলাকায় থাকতেন বণিক ও দেশান্তরীগণ। স্থানটি মুখর থাকে পর্যটকদের বুলিতে। তিব্বতী নানা হাতের কারুকাজ এখানে কিনতে পাওয়া যায়।
১৯৯৯ সালের ৫ অক্টোবর তিব্বত মিউজিয়ামের যাত্রা শুরু হয়। এটি তিব্বত স্বায়ত্তশাসিত অঞ্চলের প্রথম এবং সবচেয়ে বড় যাদুঘর। এখানে প্রায় ১,০০০ এর মতো মূল্যবান বস্তু রয়েছে। পোটালা প্রাসাদের পশ্চিমে নরবুলিংখা রোডের কোণায় একটি L-আকৃতির ভবনে এ মিউজিয়াম রয়েছে।
তথ্যসূত্র
বিষয়শ্রেণিঃলাসার মোট জনসংখ্যা www.lasa.gov.cn
কন্নড় ব্রেইল
কন্নড় ব্রেইল হচ্ছে ভারতী ব্রেইল লিপিসমূহের মধ্যে অন্যতম, যা ভারতীয় অন্যান্য বর্ণমালার মানের জন্যও উপযোগী।
বর্ণমালা
বর্ণমালাসমূহ নিম্নরূপ।
একটি যুক্তবর্ণ, এবং দুটি অবলুপ্ত বর্ণ রয়েছে,
আরও কয়েকটা বর্ণ,
দার্জিলিং বিধানসভা কেন্দ্র
দার্জিলিং (বিধানসভা কেন্দ্র) ভারতের পশ্চিমবঙ্গ রাজ্যের দার্জিলিং জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২৩ নং দার্জিলিং বিধানসভা কেন্দ্রটি দার্জিলিং পৌরসভা, দার্জিলিং পুলবাজার সিডি ব্লক এবং ধুতরিয়া কালেজ ভ্যালি, ঘুম খাসমহল, সুখিয়া-সিমানা, রংভাং গোপালধারা, পোখারিবং-১, পোখারিবং-২, পোখারিবং-৩, লিঙ্গিয়া মারায়েবং, পেরমাগুড়ি তামসাং, প্লাংডাং ও রংবুল গ্রাম পঞ্চায়েত গুলি জোড়বাংলো-সুকিয়াপোখরি সমষ্টি উন্নয়ন ব্লক এর অন্তর্গত।
দার্জিলিং বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
২০১৬ নির্বাচন
পশ্চিমবঙ্গ বিধানসভা নির্বাচন, ২০১৬, জি.জে.এম. এর অমর সিং রাই তার নিকটতম প্রতিদ্বন্দ্বী টিএমসি'র সারদা রাই সুব্বাকে পরাজিত করেন।
২০১১
পশ্চিমবঙ্গ বিধানসভা নির্বাচন, ২০১১, জিজেএম এর ত্রিলোক দেওয়ান তার নিকটতম প্রতিদ্বন্দ্বী জিএনএলএফ এর বিম সুব্বাকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, জিএনএলএফের প্রনয় রাই দার্জিলিং কেন্দ্র থেকে জয়ী হয়েছিলেন তার নিকটতম প্রতিদ্বন্দ্বী নির্দল/এবিজিএল এর অমর লামাকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে জিএনএলএফের ডি.কে.প্রধান, নির্দল/সিপিআরএম এর সাবান রাইকে পরাজিত করেন। ১৯৯৬ সালে জিএনএলএফের নর বাহাদুর ছেত্রী, সিপিআই (এম) -এর কমলা সংস্কৃত্যায়নকে  পরাজিত করেন।  ১৯৯১ সালে নির্দলের নরেন্দ্র কুমাই, এবিজিএলের জে.ডি.এস. রাইকে পরাজিত করেন। ১৯৮৭ সালে সিপিআই (এম) -এর দয়া লামা,নির্দলের পি.পি. রাইকে পরাজিত করেন। এবং ১৯৮২ সালে জে.ডি.এস. রাইকে পরাজিত করেন। ১৯৭৭ সালে নির্দল/এবিজিএল এর দেও প্রকাশ রাই, সিপিআই (এম) -এর সদগোপাল লেপচাকে পরাজিত করেন।
১৯৫১-১৯৭২
১৯৭২, ১৯৭১ , ১৯৬৯ , ১৯৬৭ , ১৯৬২ এবং ১৯৫৭ সালে  নির্দল/এবিজিএল এর দেও প্রকাশ রাই জয়ী হন। স্বাধীন ভারতের প্রথম নির্বাচন, ১৯৫১ সালে , নির্দলের ডালবাহাদুর সিং গাহত্রজ জয়ী হন।
মাগুরা পৌরসভা
মাগুরা পৌরসভা বাংলাদেশের মাগুরা শহরের স্থানীয় সরকার সংস্থা। ১৯৭২ সালে পৌরসভাটি প্রতিষ্ঠিত হয়। এটি একটি ক শ্রেণীর পৌরসভা।
ইতিহাস
১৯৬০ সালে মিউনিসিপ্যাল এ্যাডমিনিষ্ট্রেশন অর্ডিন্যান্স অনুসারে ১৯৬৫ সালের নভেম্বর মাসে মাগুরা টাউন কমিটি গঠিত হয়। টাউন কমিটি গঠন করা পূর্বে এটি ইউনিয়ন কাউন্সিল ছিল যা নির্বাচিত দশজন সদস্যর সমন্বয়ে গঠিত ছিল।
১৯৭২ সালের বাংলাদেশ লোকাল কাউন্সিল এবং মিউনিসিপ্যাল কমিটি (সংশোধন) অধ্যাদেশ অনুসারে মাগুরা টাউন কমিটি মাগুরা পৌরসভায় “গ” শ্রেণীতে রূপান্তরিত হয়। ১৯৭৩ সালে মাগুরা পৌরসভার নামে প্রথম নির্বাচন অনুষ্ঠিত হয়। ১৯৮৪ সালে মাগুরা জেলায় রুপান্তরিত হয়। ঐ একই বছরে মাগুরা পৌরসভা “খ” শ্রেণীতে উন্নীত হয় এবং ১৯৯৩ সালে তা “ক-২” শ্রেণীর মর্যাদা লাভ করে।
প্রশাসনিক অবকাঠামো
মাগুরা পৌরসভার আয়তন ৪৪.৩৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর ও ১ জন মেয়র নিয়ে মোট ১৩ জন নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
হাভিয়ের মানকিয়ো
হাভিয়ের মানকিয়ো গাইতান (Javier Manquillo; জন্ম: ৫ মে ১৯৯৪; হাভিয়ের মানকিয়ো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
হাভিয়ের মানকিয়ো গাইতান ১৯৯৪ সালের ৫ই মে তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মানকিয়ো স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি প্রায় ৭ বছরে ২৫ ম্যাচে অংশগ্রহণ করেছেন।
চৈতন্যমঙ্গল
চৈতন্যমঙ্গল একটি কাব্যশ্রেণী যা চৈতন্য মহাপ্রভুর জীবন ও আদর্শ ঘিরে রচিত। চৈতন্যদেবের জীবন ও লীলা বিষয়ক এ কাব্যধারা মধ্যযুগীয় বাংলা ভাষা ও সাহিত্যের বিকাশে এক গুরুত্বপূর্ণ  ভূমিকা পালন করে। এর মধ্য দিয়েই বাংলা সাহিত্যে প্রথম তথ্যানুসৃতি ও ইতিহাস-চেতনার উন্মেষ ঘটে। চৈতন্যমঙ্গল জাতীয় কাব্য প্রথম রচিত হয় সংস্কৃত ভাষায়। উল্লেখযোগ্য গ্রন্থগুলি হলো মুরারি গুপ্ত বিরচিত কাব্য শ্রীকৃষ্ণ চৈতন্যচরিতামৃত এবং কবিকর্ণপুরের নাটক চৈতন্যচন্দ্রোদয় ও মহাকাব্য চৈতন্যচরিতামৃত। বাংলা ভাষায় প্রথম প্রকাশিত চৈতন্যমঙ্গল গ্রন্থ হলো বৃন্দাবন দাসে বিরচিত চৈতন্যভাগবত । এটি “চৈতন্যমঙ্গল” নামেও বহুল পরিচিত। শ্রীমদ্ভাগবত-এ বর্ণিত কৃষ্ণলীলা অনুকরণক্রমে চৈতন্যলীলা অর্থাৎ চৈতন্যজীবনের প্রথমার্ধ সরস আখ্যায়িকারূপে এ গ্রন্থে বর্ণিত। হয়েছে। প্রাক-চৈতন্য নবদ্বীপের ধর্মীয় ও সমাজজীবন এবং তৎকালীন মুসলিম শাসন সম্পর্কে এতে কিছু বর্ণনা পাওয়া যায়। পরবর্তী কালে চৈতন্যমঙ্গল নামে চৈতন্যদেবের জীবনীকাব্য রচনা করেন যৌথভাবে জয়ানন্দ ও লোচনদাস।
ভারতের বৈদেশিক সম্পর্ক
ভারতীয় প্রজাতন্ত্র বিশ্বের সর্বাধিক জনবহুল নির্বাচিত গণতন্ত্র। এই রাষ্ট্রের অর্থনৈতিক বৃদ্ধির হার অত্যন্ত দ্রুত। ২০০৭ সালে ৮.৯ শতাংশ জিডিপি বৃদ্ধির কারণে বর্তমানে এটি চীনের পর বিশ্বের দ্বিতীয় বৃহত্তম প্রধান অর্থব্যবস্থা। ভারতের সামরিক বাহিনী বিশ্বের চতুর্থ বৃহত্তম । ক্রয়ক্ষমতা সমতায়ও চতুর্থ বৃহত্তম ভারত এই কারণে একটি আঞ্চলিক শক্তি ও মধ্য শক্তি হিসেবে গণ্য হয়।    আন্তর্জাতিক ক্ষেত্রে ভারতের ক্রমবর্ধমান প্রভাব এই কারণে বিভিন্ন আন্তর্জাতিক ইস্যুতে ভারতের কণ্ঠস্বরকে মজবুত করেছে।
ভারত রাশিয়ার সঙ্গে সামরিক সম্পর্ক বজায় রেখে চললেও, ইসরায়েল ভারতের দ্বিতীয় বৃহত্তম সামরিক সহযোগী রাষ্ট্র হিসেবে আত্মপ্রকাশ করে; এবং মার্কিন যুক্তরাষ্ট্রের সঙ্গেও ভারত শক্তিশালী এক রণনীতিসংক্রান্ত সহযোগিতা গড়ে তোলে। ২০০৮ সালে ভারত-মার্কিন অসামরিক চুক্তি সাক্ষরিত ও প্রযুক্ত হয়। এই ঘটনাকে দেখা হয় ভারত-মার্কিন সম্পর্কের উন্নতির একটি ধাপ হিসেবে।
ভারতের সঙ্গে বিভিন্ন রাষ্ট্রের সহযোগিতার সম্পর্কের ইতিহাস বেশ পুরনো। ভারতকে মনে করা উন্নয়নশীল বিশ্বের এক নেতা। ভারত একাধিক আন্তর্জাতিক সংঘের সদস্য, যার মধ্যে উল্লেখযোগ্য রাষ্ট্রসংঘ, জোট-নিরপেক্ষ আন্দোলন, এশীয় উন্নয়ন ব্যাংক ও জি২০ ইন্ডাস্ট্রিয়াল নেশনস। এছাড়াও যে সব আন্তর্জাতিক প্রতিষ্ঠানে ভারতের গুরুত্বপূর্ণ প্রভাব রয়েছে, সেগুলি হল ইস্ট এশিয়া সামিট, বিশ্ব বাণিজ্য সংস্থা, আন্তর্জাতিক অর্থভাণ্ডার, জি৮+৫ ও আইবিএসএ ডায়ালগ ফোরাম । ভারত যেসব আঞ্চলিক সংঘের সদস্য সেগুলি হল সার্ক ও বিম্‌সটেক। ভারত বিভিন্ন শান্তিপ্রক্রিয়া সংক্রান্ত অভিযানে অংশগ্রহণ করে এবং ২০০৭ সালে রাষ্ট্রসংঘের দ্বিতীয় বৃহত্তম সেনা সরবরাহকারী রাষ্ট্র ঘোষিত হয়। বর্তমানে ভারত রাষ্ট্রসংঘ নিরাপত্তা পরিষদ ও জি৪ নেশনস-এর স্থায়ী সদস্যপদ লাভের প্রত্যাশী।
বিশ্বের ১৫টি দেশে ভারতীয় পাসপোর্ট এ ভিসা ছাড়াই ভ্রমণ করা যায় । এগুলি হলো : নেপাল, ভুটান, হংকং, মালদ্বীপ, মরিশাস, জর্দান, কম্বোডিয়া, বলিভিয়া, ম্যাকাও, জামাইকা, ফিজি, হাইতি, ব্রিটিশ ভার্জিন দ্বীপপুঞ্জ, ত্রিনিদাদ ও টোবাগো এবং ডোমিনিকা ।
বিদেশমন্ত্রক
বিদেশমন্ত্রক হ'ল ভারতের বিদেশি সম্পর্কের জন্য দায়ী ভারতীয় সরকারের সংস্থা। মন্ত্রিপরিষদের সদস্য হিসাবে বিদেশমন্ত্রীর মন্ত্রিসভা পদমর্যাদা রয়েছে। মন্ত্রকের সদরদপ্তর সাউথ ব্লক, কেন্দ্রীয় সচিবালয় (ভারত) ।
চীন
পাঁচগুণ শক্তিধর প্রতিবেশী চিনের সঙ্গে সাম্প্রতিককালে কিছু সঙ্কট তৈরি হয়েছে।
অন্যান্য সূত্র
Внешняя политика Индии
জাকির হোসেন (ভারতীয় রাজনীতিবিদ)
জাকির হোসেন হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় জঙ্গিপুর বিধানসভা কেন্দ্রের বিধায়ক হিসেবে দায়িত্ব পালন করছেন।
দ্বারকানাথ অধিকারী
দ্বারকানাথ অধিকারী ঊনবিংশ শতাব্দীর একজন বাংলাভাষী কবি। তার প্রকাশিত কাব্যগ্রন্থের নাম সুধীরঞ্জন।
শিক্ষা
তার জন্ম হয়েছিল ১২৩৭ বঙ্গাব্দের ৩০শে কার্ত্তিক। তার পিতার নাম রামশঙ্কর অধিকারী; পৈত্রিক নিবাস নদীয়া জেলার গোস্বামী দুর্গাপুর গ্রামে। শৈশবে গ্রাম্য পাঠশালায় লেখাপড়ার পর তিনি একজন ইংরেজ মহিলার নিকট ইংরেজি শেখেন। এরপর কৃষ্ণনগর সরকারি কলেজে অধ্যয়ন করেন। বাল্যকালেই তার কবিতা লেখার সূচনা হয়েছিল। সংবাদ প্রভাকর পত্রিকার সম্পাদক কবি ঈশ্বরচন্দ্র গুপ্তে র সঙ্গে বিশেষ ঘনিষ্ঠতা হয়েছিল। ১২৬২ বঙ্গাব্দে তার কাব্যগ্রন্থ সুধীরঞ্জন প্রকাশিত হয়।
খ্যাতি
তিনি বঙ্কিমচন্দ্র চট্টোপাধ্যায় ও দীনবন্ধু মিত্রর সমসাময়িক, এবং যৌবনে এই দুজনের সঙ্গে কবিতা যুদ্ধে লিপ্ত হয়ে বিজয়ী হয়েছিলেন। বুনো কবি ছদ্মনামে 'সরস্বতীর মোহিনী বেশ ধারণ ' নামক কবিতা প্রকাশ করলে বঙ্কিম ও দীনবন্ধুর সাথে কবিতাযুদ্ধ হয়। এই কবিতাবলী 'কলেজীয় কবিতা যুদ্ধ' নামে সংবাদ প্রভাকরে এক বছর ধরে প্রকাশিত হয়েছিল।
মৃত্যু
১২৬৪ বঙ্গাব্দে মাত্র আটাশ বৎসর বয়সে দ্বারকানাথ অধিকারীর মৃত্যু হয়।
৮২৫
৮২৫ গ্রেগরীয় বর্ষপঞ্জির একটি সাধারণ বছর।
বেলম্যান সমীকরণ
বেলম্যান ইকুয়েশন, আবিষ্কর্তা রিচার্ড আর্নেস্ট বেলম্যান নামে নামকরণ, যা একটি গতিশীল প্রোগ্রামিং সমীকরণ হিসেবেও পরিচিত, ডাইনামিক প্রোগ্রামিঙের গাণিতিক স্থিতিশীলতার পরিপূরক হতে এটি একটি প্রয়োজনীয় অবস্থা। প্রারম্ভিক নির্বাচনের সময়ের ক্ষেত্রে কোনও নির্দিষ্ট অবস্থায় কোনও ডিসিশন প্রব্লেমের মান নির্দেশ করে এটি, এবং অবশিষ্ট প্রারম্ভিক নির্বাচন থেকে মান নির্দেশ করে। এটি ডাইনামিক অপ্টিমাইজেসন প্রব্লেমকে অপেক্ষাকৃত সহজতর সমস্যায় বিভক্ত করে, যেমনটি বেলম্যানের অপ্টিমালিটি প্রিন্সিপাল নির্দেশ করে থাকে।
বেলম্যান ইকুয়েশন প্রথম ব্যবহার করা হয় প্রকৌশলের ‘’নিয়ন্ত্রণ তত্ত্ব’’ ও ফলিত গণিতের কিছু অংশে, যা পরবর্তীতে অর্থনীতির কিছু তত্ত্বেও গুরুত্বপূর্ণ উপকরণ হিসেবে গৃহীত হয়, যদিও ডাইনামিক প্রোগ্রামিঙের মূল তত্ত্ব মূলত জন ভন নিউম্যান ও অস্কার মরগানস্টেইনের ‘’থিওরি অফ গেমস এন্ড ইকনমিক বিহেভিয়ার’’ ও আব্রাহাম ওয়াল্ডের ‘’সিকোয়েন্সিয়াল এনালাইসিসের’’ মুখপাত্র হিসেবেই প্রতীয়মান হয়ে থাকে।
আর্নি হেইস
আর্নেস্ট জর্জ হেইস, এমবিই (Ernie Hayes; জন্ম: ৬ নভেম্বর, ১৮৭৬ - মৃত্যু: ২ ডিসেম্বর, ১৯৫৩) লন্ডনের পেকহাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও লিচেস্টারশায়ারের প্রতিনিধিত্ব করেছেন আর্নি হেইস। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
সমগ্র খেলোয়াড়ী জীবনে ৪৮টি সেঞ্চুরি সহযোগে ২৭৩১৮ রান ও ৫১৫ উইকেট পেয়েছেন। সচরাচর তিন নম্বর অবস্থানে থেকে ব্যাটিং করতেন আর্নি হেইস। ড্রাইভিং ও পুল শটে ভরপুর ছিল তার খেলোয়াড়ী জীবন। লেগব্রেক বোলিংও করতেন তিনি। দক্ষ স্লিপ ফিল্ডার হিসেবেও তার সুনাম ছিল।
প্রথম বিশ্বযুদ্ধ শুরু হবার পূর্ব-পর্যন্ত সারে দলের পক্ষে নিয়মিতভাবে ১৫ বছর খেলেছেন। ১৮৯৯ থেকে ১৯১৪ সাল পর্যন্ত প্রত্যেক মৌসুমেই সহস্রাধিক রান তুলেছেন। ১৯০৬ সালে তার স্বর্ণালী সময় অতিবাহিত করেন। এ সময়ে ইনিংস প্রতি ৪৫-এর বেশি গড়ে ২,৩০৯ রান তুলেন। ফলশ্রুতিতে ১৯০৭ সালে উইজডেন কর্তৃক বর্ষসেরা ক্রিকেটার হিসেবে নামাঙ্কিত হন।
১৯০৯ সালে হ্যাম্পশায়ারের বিপক্ষে নিজস্ব সর্বোচ্চ ২৭৬ রান তুলেন। ওভালে অনুষ্ঠিত ঐ খেলায় জ্যাক হবসের সাথে দ্বিতীয় উইকেট জুটিতে ৩৭১ রান সংগ্রহ করেন যা অদ্যাবধি সারের রেকর্ড হিসেবে টিকে রয়েছে।
খেলোয়াড়ী জীবনের শুরুতে ১৯০৫ সালে হেইসের বোলিং বেশ কার্যকরী ছিল। ঐ বছর ৭৬ উইকেট ও ১৯১২ সালে ৬০ উইকেট পেলেও অন্যান্য মৌসুমে খুব কমই উইকেট পেয়েছেন এবং রানও খরচ করেছেন বেশি। স্লিপ ফিল্ডার হিসেবে ছয় শতাধিক ক্যাচ তালুবন্দী করেছেন।
টেস্ট ক্রিকেট
হেইসের টেস্ট খেলোয়াড়ী জীবন সমৃদ্ধ ছিল না। ১৯০৫-০৬ মৌসুমে পেলহাম ওয়ার্নারের নেতৃত্বাধীন ইংরেজ দলের সদস্যরূপে দক্ষিণ আফ্রিকা গমন করেন। সিরিজের ৩ টেস্টে অংশগ্রহণ করেছিলেন। ঐ সিরিজটি প্রথমবারের মতো দক্ষিণ আফ্রিকা জয়লাভ করে। তিনি মাত্র ৬৯ রান তুলেছিলেন। ব্যক্তিগত সর্বোচ্চ ৩৫ রান করেন। এছাড়াও ১৯০৭-০৮ মৌসুমে অস্ট্রেলিয়া সফরে যান। কিন্তু দূর্বল ক্রীড়াশৈলীর কারণে কোন টেস্টেই তাকে খেলানো হয়নি।
নিজদেশে সফরকারী অস্ট্রেলিয়ার বিপক্ষে এক টেস্টে অংশগ্রহণ করেন। খেলায় তার দল জয়লাভ করলেও দুই ইনিংসে তিনি মাত্র ১৩ রান তুলতে পেরেছিলেন। অবশেষে ১৯১২ সালের ত্রি-দেশীয় প্রতিযোগিতায় দক্ষিণ আফ্রিকার বিপক্ষে একটি খেলায় অংশ নেয়ার সুযোগ পান। তবে তিনি মাত্র চার রান সংগ্রহ করেছিলেন।
প্রথম বিশ্বযুদ্ধে অংশগ্রহণ
প্রথম বিশ্বযুদ্ধ অংশগ্রহণ করেন আর্নি হেইস। যুদ্ধকালীন কর্মকাণ্ডে বর্ণাঢ্যময় অবদানের স্বীকৃতিস্বরূপ তাকে এমবিই পদবীতে ভূষিত করা হয়।
১৯১৯ সালে শৌখিন খেলোয়াড় হিসেবে সারে দলের পক্ষে খেলেন। কিন্তু এক মৌসুম পরই এ দায়িত্ব থেকে অব্যাহতি নেন। ডানহাতের আঙ্গুলগুলো অস্বাভাবিক ছিল। ফলশ্রুতিতে ব্যাট ধরতে তাকে বেশ অস্বস্তিকর অবস্থায় পড়তে হতো। তাস্বত্ত্বেও টম রিচার্ডসন ও উইলিয়াম লকউডের ন্যায় পেস বোলারদের ক্যাচ তালুবন্দী করার জন্য স্লিপ অঞ্চলে অবস্থান করতেন। এরপর লিচেস্টারশায়ারে চলে যান। সেখানে তিনি কোচের দায়িত্ব পালনের পাশাপাশি দ্বিতীয় একাদশের দলনেতার ভূমিকায় অবতীর্ণ হন।
সুন্দর ক্রীড়ানৈপুণ্য অব্যাহত রাখার স্বীকৃতিস্বরূপ ১৯২৬ সালে ৪৯ বছর বয়সেও প্রথম একাদশের পক্ষে পাঁচটি খেলায় অংশ নিয়েছেন। তন্মধ্যে নটিংহ্যামশায়ারের বিপক্ষে প্রথম খেলায় ৯৯ রান তুলেছিলেন ও কাউন্টি দলের পক্ষে ব্যাটিং গড়ে শীর্ষস্থান অধিকার করেছিলেন।
ব্যক্তিগত জীবন
খেলা থেকে অবসর নেয়ার পর সারে এলাকায় কোচের দায়িত্ব পালন করেছেন। ১৯৩৩ সালে আমৃত্যু মদের পানশালা পরিচালনায় অগ্রসর হন। পশ্চিম নরউডে প্যাক্সটন আর্মস খোলেন ও ২০ বছরের জন্যে ভূমির মালিক ছিলেন। ২ ডিসেম্বর, ১৯৫৩ তারিখে ৭৭ বছর বয়সে লন্ডনের পশ্চিম ডালউইচ এলাকায় তার দেহাবসান ঘটে।
ফ্যাবিয়ান থাইলম্যান
ফ্যাবিয়ান থাইলম্যান (জন্ম ৫ জুন ১৯৭৮) জার্মানির এক ব্যবসায়ী যিনি ইন্টারনেট পর্নোগ্রাফি কোম্পানি ম্যানউইনের (বর্তমানে মাইন্ডগিক) প্রতিষ্ঠাতা ও ব্যবস্থাপনা অংশীদার ছিলেন। অক্টোবর ২০১৩ সালে, তিনি কোম্পানির শেয়ার বিক্রি করেন, যা সেই সময়ের বিশ্বের বৃহত্তম পর্নোগ্রাফি অপারেটর ছিল। তারপর থেকে তিনি বেলজিয়ামের ব্রাসেলসে তরুণ স্টার্টআপ উদ্যোক্তাদের জন্য অ্যাঞ্জেল বিনিয়োগকারী হিসাবে কাজ করছেন।
জীবন এবং কর্মজীবন
থাইলম্যান জন্মগ্রহণ করেন জার্মানির ডসেল্ডর্ফে, তিনি বিবাহিত এবং দুই সন্তানের জনক। তিনি ১৭ বছর বয়সে কম্পিউটার প্রোগ্রামিং শুরু করেন। ১৯৯০ এর দশকের শেষদিকে তিনি এনএটিএস (নেক্সট-জেনারেশন অ্যাফিলিয়েট ট্র্যাকিং সফটওয়্যার) নামে একটি সফটওয়্যার তৈরি করেন, যা ওয়েবসাইট অপারেটরদের বিজ্ঞাপন এবং লিঙ্কে ব্যবহারকারীদের ক্লিকগুলো ট্র্যাক করতে সক্ষম, যাতে তাদের কমিশন দেওয়া সম্ভব হয়। থাইলম্যান এনএটিএস থেকে উপার্জিত টাকা দিয়ে বিভিন্ন ইন্টারনেটের পর্নোগ্রাফি কোম্পানি কিনেন এবং মার্চ ২০১০ সালে তিনি ম্যানসেফ ও ইন্টারহাফ অধিগ্রহণ করে ম্যানউইন প্রতিষ্ঠা করেন। ম্যানউইন পরে পর্নহাব, ইউপর্ন, রেডটিউব, ব্রাজার্স, টুইস্টিস.কম, মোফোস এবং অন্যান্য পর্নোগ্রাফি ওয়েবসাইট কিনেছিল।
ম্যানউইন বিক্রয়
২০১৩ সালের অক্টোবরে, থাইলম্যান পদত্যাগ করেন এবং অজ্ঞাত কারণে € ৭৩ মিলিয়ন ইউরো দামে ম্যানউইন বিক্রি করেছিলেন।
আতিয়া মসজিদ
টাঙ্গাইল অঞ্চলে প্রাপ্ত মূল শিলালিপিগুলোর মধ্যে আতিয়া জামে মসজিদ এলাকায় প্রাপ্ত একটি আরবি এবং একটি ফার্সি শিলালিপি রয়েছে, তবে এগুলোতে মসজিদের নির্মাণকাল সম্পর্কিত তথ্যের ক্ষেত্রে কিছুটা অসংগতি পরিলক্ষিত হয়। বাংলাদেশের জাতীয় জাদুঘরে রক্ষিত শিলালিপিটিতে নির্মাণকাল ১০১৯ হিজরি (১৬১০-১১ খ্রি.) দেয়া হলেও কেন্দ্রীয় প্রবেশ পথের উপর স্থাপিত অপর শিলালিপিতে এর নির্মাণকাল ১০১৮ হিজরি (১৬০৮-৯ খ্রি.) উল্লেখ করা হয়েছে।
ইতিহাস
আরবি ‘আতা’ থেকে ‘আতিয়া’ শব্দটির উৎপত্তি, যার ব্যুৎপত্তিগত অর্থ হল ‘দান কৃত’। আলি শাহান শাহ্‌ বাবা আদম কাশ্মিরী (র.) কে সুলতান আলাউদ্দিন হুসাইন শাহ টাঙ্গাইল জেলার জায়গিরদার নিয়োগ দান করলে তিনি এই অঞ্চলে এসে বসবাস শুরু করেন; সে সময় তিনি ইসলাম ধর্ম প্রচারের এবং আনুষঙ্গিক ব্যয় নির্বাহের জন্য আফগান নিবাসী কররানী শাসক সোলাইমান কররানীর কাছ থেকে সংলগ্ন এলাকা দান বা ওয়াকফ্ হিসাবে লাভ করেন। এবং এই এলাকাটি তাঁকে দান করায় এই অঞ্চলটির নাম হয়েছে ‘আতিয়া’।
পরবর্তীতে বাবা আদম কাশ্মিরীর পরামর্শক্রমে সাঈদ খান পন্নী নামক সুফিজির এক ভক্তকে মোগল সম্রাট জাহাঙ্গির উক্ত আতিয়া পরগণার শাসন কর্তা হিসেবে নিয়োগ দান করেন। এই সাঈদ খান পন্নীই ১৬০৮ সালে বাবা আদম কাশ্মিরীর কবরের সন্নিকটে আতিয়া মসজিদ নির্মাণ করেন।
মুহাম্মদ খাঁ নামক তৎকালীন এক প্রখ্যাত স্থপতি এই মসজিদ নির্মাণের পরিকল্পনা ও নির্মাণ কাজে সংশ্লিষ্ট ছিলেন। রওশন খাতুন চৌধুরাণী ১৮৩৭ সালে এবং আবুল আহমেদ খান গজনবী ১৯০৯ সালে মসজিদটির সংস্কার করেন। পরবর্তীতে বাংলাদেশ সরকার এই মসজিদটিকে প্রত্নতাত্ত্বিক নিদর্শন হিসেবে অধিগ্রহণ করেন।
বিবরণ
লাল ইট দ্বারা নির্মিত এই মসজিদটি আকারে বেশ ছোট, মাত্র ১৮.২৯ মিটার (৫৯ ফুট) x ১২.১৯ মিটার (৪০ ফুট) এবং দেয়ালের পুরুত্ব ২.২৩ মিটার (সাড়ে ৭ ফুট)। এর চারকোণে ৪টি অষ্টকোণাকৃতীর মিনার রয়েছে, যার উপরের অংশটি ছোট গম্বুজের আকৃতি ধারণ করেছে।
সুলতানি ও মুঘল—এই দুই আমলেরই স্থাপত্যরীতির সুস্পষ্ট নিদর্শন রয়েছে এই মসজিদের নির্মাণ শৈলীতে।
৮২৬
৮২৬ গ্রেগরীয় বর্ষপঞ্জির একটি সাধারণ বছর।
মহালক্ষ্মী মন্দির, কোলহাপুর
হিন্দুদের মধ্যে তিরুমালা বেঙ্কটেশ্বর মন্দির, কোলহাপুর মহালক্ষ্মী মন্দির এবং পদ্মাবতী মন্দিরে যাত্রা (তীর্থস্থান) দেখার প্রথা রয়েছে। এটা বিশ্বাস করা হয় যে এই মন্দিরগুলিকে তীর্থ হিসাবে পরিদর্শন করা মোক্ষ অর্জনে সহায়তা করে।
ইতিহাস
থাম্ব|শ্রী মহালক্ষ্মী মন্দির, কোলহাপুর। দেবী মহালক্ষ্মীর মন্দিরটি ৬৩৪ খ্রিস্টাব্দে চালুক্য শাসনামলে কর্ণদেব তৈরি করেছিলেন। একাধিক পুরাণে মন্দিরের উল্লেখ আছে। কোঙ্কন রাজা কামদেও, চালুক্য, শিলাহারা , দেবগিরি রাজবংশের যাদবরা এই শহরে এসেছিলেন বলে প্রমাণ পাওয়া যায় । আদি শঙ্করাচার্যও গিয়েছিলেন। ছত্রপতি শিবাজী মহারাজ এবং ছত্রপতি সম্ভাজি মহারাজ এই এলাকা শাসন করতেন এবং তারা নিয়মিত মন্দিরে যেতেন।
করবীর শক্তিপীঠ
মহালক্ষ্মী এখানে শ্রীশ্রীচন্ডীতে প্রাধানিক রহস্যে বর্ণিত দেবী । তিনি মহারাষ্ট্রে অম্বাবাঈ নামেও পরিচিতা । অন্যমতে অম্বাবাঈ হলেন কোলহাপুর মহালক্ষ্মী । করবীরপুর শক্তিপীঠ মহারাষ্ট্র এর কোলাপুর এ অবস্থিত। দেবীর ভৈরব হলেন ক্রোধীশ। পীঠনির্ণয়তন্ত্র’-নামক শাস্ত্র অনুযায়ী দেবী সতীর দ্বিতীয় পীঠ হিসেবে ‘করবীর’ প্রদেশের কথা বলা হয়েছে। লেখা হয়েছে— "করবীরে ত্রিনেত্রং মে দেবী মহিষমর্দিনী ক্রোধীশো ভৈরবস্তত্র…।"
পৌরাণিক কাহিনী
'লক্ষ্মীবিজয়' এবং 'করবীরক্ষেত্রমাহাত্ম্য' গ্রন্থ থেকে জানা যায় যে, অতি প্রাচীন কালে 'কোলাসুর' নামে এক অসুর ভয়ানক শক্তির অধিকারী ছিলেন। তিনি ছিলেন দেবী ভক্ত। ব্রহ্মদেবের তিন পুত্র ছিল। গয়া, লাভান এবং কোলহ। উত্তর ভারতের গয়াতে গয়াসুরের মৃত্যু হয়। লাভান লোনার হ্রদের কাছে বিদর্ভ-এ মারা যান। তাদের ভাই কোলহাসুরকে রাক্ষস কেশীর সাথে যুদ্ধ করার জন্য রক্ষালায় (আজকের কোলাপুর) পাঠানো হয়েছিল। কোলহাসুর এই যুদ্ধে জয়ী হয়ে এই অঞ্চলের রাজা হন। তিনি এবং তাঁর স্ত্রী কদম্ব (তার নাম কলম্বা গ্রামে দেওয়া হয়েছে। এটি কোলাপুর শহরের খুব কাছে।) চারটি সন্তান ছিল। করবীর, বিশাল, কুলন্ধক ও লজ্জাসুর। কোলহাসুর তার রাজ্য তার চার পুত্রের কাছে হস্তান্তর করে এবং বনে যান যেখানে তিনি তপস্যা শুরু করেন। তার চার ছেলে লোকজনকে হয়রানি করতে থাকে। ভগবান শিব করবীরাসুরকে হত্যা করেন । কালক্রমে এই স্থানগুলি করবীরেশ্বর এবং শুলেশ্বর নামে জনপ্রিয় ছিল। তাই এই শহরের নাম হয় করবীর। ভগবান বিষ্ণু শিঙ্গানাপুরের কাছে বিশালাসুরকে বধ করেন। এই স্থানে একটি বিশালতীর্থ গড়ে ওঠে। ব্রহ্মদেব লজ্জাসুরকে বধ করেন এবং ইন্দ্র কুলন্ধককে বধ করেন।
ঈশ্বর কোলহাসুরের চার পুত্রকে হত্যা করার পর;কোলাসুর রেগে সে বন থেকে ফিরে এল। তিনি আবার পরম দেবীর আরাধনা করলেন এবং ১০০ বছরের জন্য এই স্থান ত্যাগ করতে বললেন। তিনি তাকে আশীর্বাদ করলেন এবং হিমালয়ে গেলেন। (সম্ভবত তিনি বৈষ্ণোদেবীতে গিয়েছিলেন, কারণ পিন্ডির আকারে তিনটি ভর এখনও সেখানে বিদ্যমান)। কোলহাসুরা ১০০ বছর ধরে স্থানীয় মানুষকে নির্যাতন করেছে। সমস্ত দেবতারা অসুর থেকে মুক্তির জন্য দেবীকে অবরুদ্ধ করেছিলেন। দেবী কেদারেশ্বর, মহারগলেশ্বর, উজ্জ্বলাম্বা এবং অন্যান্য সহযোগীদের সাথে ফিরে আসেন। তিনি শ্রীয়ালায় (আজকের বাত্তিস শিরালা) থেকে যান। প্রদত্ত ১০০ বছর পূর্ণ হওয়ার সময়, দেবী কাত্যায়নী দেবী মহালক্ষ্মীকে স্বাগত জানাতে গিয়েছিলেন। তাদের মিলনের আনন্দের স্থান মঙ্গলে। বাট্টিস শিরালার কাছেই এই গ্রাম।
তিনি দেবতাদের কাছেও অজেয় ছিলেন এবং ঋষিদের অনেক কষ্ট দিতেন। অবশেষে যে সমস্ত দেবতা তাঁকে ভয় পেয়েছিলেন তারা মহাবিষ্ণুর শরণাপন্ন হলেন। তিনি ইতিমধ্যে একটি বর পেয়েছিলেন যে নারীশক্তি ছাড়া তাকে কেউ হত্যা করতে পারবে না। তাই ভগবান বিষ্ণু তার নিজের শক্তিকে নারীরূপে প্রকাশ করেছিলেন এবং তিনি হলেন মহালক্ষ্মী। সিংহের উপর চড়ে মহাদেবী করবীর নগরে পৌঁছেন এবং সেখানে কোলাসুর নামক এক অসুরের সাথে তার প্রচণ্ড যুদ্ধ হয়। শেষ পর্যন্ত, দেবী এই অসুরকে হত্যা করে তাকে মোক্ষ প্রদান করেন।
মৃত্যুর আগে অসুর দেবীর আশ্রয়ে আসেন, তাই দেবী তাকে বর চাইতে বললেন। তিনি বললেন- 'এই অঞ্চল আমার নাম করুক।' ভগবতী 'তথাস্তু' বললেন এবং তাঁর জীবন ভগবতীতে লীন হয়ে গেল। দেবতারা খুশি হলেন। পালিত হলো বিশাল বিজয় উৎসব। দেবতারা বারবার দেবীর স্তব করলেন। সেই থেকে সেই দেবী এই স্থানে প্রতিষ্ঠিত হয় এবং 'করবীর ক্ষেত্র'-এর নামও হয় 'কোলাপুর' নামে খ্যাত হল।
মূর্তিতত্ত্ব
দুর্গা সপ্তশতী অনুসারে দেবী মূলদুর্গা মহালক্ষ্মী চতুর্ভুজা সিংহবাহিনী। তিনি তার হাতে যথাক্রমে গদা,সুরাপাত্র,লেবু বা শ্রীফল এবং খেটক বা ঢাল ধারণ করেছেন। তিনি মাথায় লিঙ্গ, যোনি এবং নাগ ধারণ করে আছেন ।
কিরণোৎসব
নিম্নলিখিত দিনগুলিতে সূর্যাস্তের সময় সূর্যের রশ্মি সরাসরি মহালক্ষ্মী মূর্তির উপর পড়লে কীর্নোৎসব বা কিরণোৎসব (সূর্যের রশ্মির উৎসব) পালিত হয়:
৩১ জানুয়ারী এবং ৯ নভেম্বর: সূর্যের রশ্মি সরাসরি দেবীর পায়ে পড়ে। ১ ফেব্রুয়ারি এবং ১০ নভেম্বর: সূর্যের রশ্মি সরাসরি দেবীর বুকে পড়ে। ২ ফেব্রুয়ারি এবং ১১ নভেম্বর: সূর্যের রশ্মি সরাসরি দেবীর সমস্ত শরীরে পড়ে।
৮২৭
৮২৭ গ্রেগরীয় বর্ষপঞ্জির একটি সাধারণ বছর।
দৈনিক সবুজ সিলেট
দৈনিক সবুজ সিলেট একটি বাংলাদেশী দৈনিক সংবাদপত্র, যা সিলেট থেকে বাংলা ভাষায় প্রকাশিত হয়। ২০০১ সালে প্রথম প্রকাশিত হয়। সংবাদপত্রটি সিলেটের প্রথম সারির দৈনিক পত্রিকা। সম্পাদক ও প্রকাশক মুজিবুর রহমান।
বিবরণ
দৈনিক সবুজ সিলেট 'ব্রডশিট' আকারে মুদ্রিত হয়। অনলাইন সংস্করণের পাশাপাশি পত্রিকাটি চার রঙে মুদ্রিত। নিয়মিত সংখ্যা ১৬ পৃষ্ঠা। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। বাংলাদেশ তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০ জুন ২০১৮ তারিখের হিসেব অনুযায়ী, দৈনিক সবুজ সিলেটের প্রচলন সংখ্যা ১৭,০৫০ কপি যা সিলেট থেকে প্রকাশিত দৈনিক সমূহের মধ্যে দ্বিতীয়।
নিয়মিত আয়োজন
দৈনিক সবুজ সিলেটের নিয়মিত আয়োজন সমূহের মধ্যে রয়েছে:
গার দু মিদি
গার দু মিদি (ফরাসী ভাষায়: Gare du Midi এবং (ওলন্দাজ ভাষায় Brussel-Zuid) বেলজিয়ামের রাজধানী ব্রুসেল শহরের কেন্দ্রস্থলে অবস্থিত একটি রেলস্টেশান।, এই স্টেশান থেকে আন্তঃদেশীয় রেল যোগাযোগ আছে। এখান থেকে ফ্রান্সের প্যারিস, ইংল্যান্ডের লন্ডন এবং নেদারল্যাণ্ডস-এর আমস্টারড্যাম শহরে ভ্রমণের সরাসরি ট্রেণ পাওয়া যায়। এই রেল স্টেশানের সঙ্গে ব্রুসেল শহরের পাতাল রেলের সংযোগ আছে। এখান থেকে ইউরোস্টার যোগে ইংল্যান্ডের লন্ডন এবং থ্যালিস যোগে ফ্রান্সের প্যারিস যাওয়া যায়।
লাভ কে লিয়ে কুচ ভি কারেগা
লাভ কে লিয়ে কুচ ভি কারেগা (लव के लिये कुछ भी करेगा; প্রেমের জন্য যে কোনো কিছু করবো) ২০০১ সালে মুক্তিপ্রাপ্ত একটি হিন্দি হাস্য-নাট্য-অপরাধ-প্রেম ঘরানার চলচ্চিত্র। চলচ্চিত্রটির পরিচালক ছিলেন ঈশ্বর নিবাস এবং প্রযোজক ছিলেন রাম গোপাল বর্মা এবং নিতিন মনমোহন। চলচ্চিত্রটির নায়ক ছিলেন তিনজনঃ সাইফ আলী খান, ফারদীন খান এবং আফতাব শিবদাসানী, আবার নায়িকা ছিলেন দুইজনঃ সোনালী বেন্দ্রে এবং টুইঙ্কল খান্না। চলচ্চিত্রটি ২০০১ সালের ২৯শে জুন মুক্তি পায়। ১৯৯৩ সালে রাম গোপাল বর্মা মানি নামের একটি তেলুগু ভাষার চলচ্চিত্র প্রযোজনা করেছিলেন, এই লাভ কে লিয়ে কুচ ভি কারেগার কাহিনী তেলুগু মানি চলচ্চিত্র হতে গৃহীত।
খ্রিস্টধর্ম ও ইসলাম
খ্রিস্টধর্ম এবং ইসলাম বিশ্বের দুটি বৃহত্তম ধর্ম, যাতে যথাক্রমে ২.২৫ বিলিয়ন এবং ২.০ বিলিয়ন অনুসারী রয়েছে। উভয় ধর্মই ইব্রাহিমীয় ধর্ম এবং একেশ্বরবাদী হিসাবে বিবেচিত হয়, যা মধ্যপ্রাচ্যে উদ্ভূত। খ্রিস্টধর্ম খ্রিস্টীয় ১লা শতাব্দীতে দ্বিতীয় মন্দির ইহুদি ধর্ম থেকে বিকশিত হয়েছিল। এটা যীশু খ্রীষ্টের জীবন, শিক্ষা, মৃত্যু এবং পুনরুত্থানের উপর প্রতিষ্ঠিত এবং যারা এটি অনুসরণ করে তাদের খ্রিষ্টান বলা হয়। ৭ম শতাব্দীতে ইসলামের বিকাশ ঘটে। ইসলামের প্রতিষ্ঠা মুহাম্মদের শিক্ষার উপর প্রতিষ্ঠিত, যা আল্লাহর ইচ্ছার কাছে আত্মসমর্পণের প্রকাশ। যারা এর অনুসরণ করে তাদের মুসলমান বলা হয় যার অর্থ "আল্লাহর কাছে নিজেকে আত্মসমর্পণ করা"। ইসলামকে একটি সহ-ইব্রাহিমীয় ধর্ম বলে মনে করে যেখানে খ্রিস্টান এবং মুসলমান উভয়ই একই ঈশ্বরের উপাসনা করে। খ্রিষ্টানদের অধিকাংশই ইসলামকে মিথ্যা ধর্ম হিসেবে দেখে কারণ এর অনুসারীরা খ্রিষ্টের ত্রিত্ব, দেবত্ব এবং খ্রীষ্টের ক্রুশবিদ্ধকরণ ও পুনরুত্থানকে প্রত্যাখ্যান করে।
ইসলাম যীশুকে আল-মশীহ বলে মনে করে, যাকে বনি ইসরাইল (ইস্রায়েলের সন্তান) একটি নতুন আপ্তবাক্য দিয়ে পথ দেখানোর জন্য পাঠানো হয়েছিল আল-ইনযিল।  খ্রিস্টধর্ম ও বিশ্বাস করে যে যীশু হিব্রুয় শাস্ত্রে ভবিষ্যদ্বাণী করা মশীহা। কিন্তু, খ্রিষ্টীয় বিশ্বাসের অনেক বেশি কেন্দ্রবিন্দু হল যীশু হলেন অবতারিত ঈশ্বর, বিশেষত, ত্রিত্ব ঈশ্বরের অন্যতম হিপস্পদ, ঈশ্বর পুত্র। যীশুর প্রতি বিশ্বাস খ্রিষ্টান এবং ইসলামি ধর্মতত্ত্ব উভয়েরই একটি মৌলিক অংশ।
খ্রিস্টধর্ম ও ইসলামের বিভিন্ন পবিত্র ধর্মগ্রন্থ রয়েছে। খ্রিস্টধর্মের পবিত্র ধর্মগ্রন্থ বাইবেল এবং ইসলামের পবিত্র ধর্মগ্রন্থ কুরআন। মুসলমানরা বিশ্বাস করে যে আল-ইঞ্জিলকে বিকৃত করা হয়েছিল বা খ্রিষ্টান নতুন নিয়ম গঠনের জন্য পরিবর্তন করা হয়েছিল। এর বিপরীতে, খ্রিষ্টানদের কুরআন সম্পর্কে একক ধারণা নেই, যদিও বেশিরভাগই বিশ্বাস করে যে এটি বানোয়াট বা ধর্মত্যাগী কাজ। উভয় গ্রন্থে যিশুর জীবন ও কর্মের বিবরণ এবং মরিয়মের মাধ্যমে যিশুর কুমারী জন্মের মতো মিল রয়েছে; তবুও, এই ঘটনাগুলির কিছু বাইবেল এবং কুরআনীয় বিবরণ ভিন্ন।
ইসলাম (الإسلام)
ইসলাম (আরবি: الإسلام) শব্দটি এসেছে আরবি س-ل-م থেকে যার দু'টি অর্থ।
বলা হয় ইসলাম হলো শান্তি (প্রতিষ্ঠা)'র উদ্দেশ্যে এক ও অদ্বিতীয় ঈশ্বর (আল্লাহ)-এর কাছে আত্মসমর্পণ করা।
ইসলামের মৌলিক বিশ্বাসঃ
ইসলামের আক্বীদা বা ঈমানই ইসলামকে অন্যান্য ধর্ম থেকে পৃথক করে। আক্বীদার অন্যতম বিশ্বাসগুলি হলো তওহীদ, ফেরেশতা, কিতাব, নবী-রাসূল, আখিরাত, ত্বকদীর -এর ওপর বিশ্বাস স্থাপন করা।
তওহীদঃ
তাওহীদ (আরবি: توحيد) ইসলাম ধর্মে এক ঈশ্বরের ধারণাকে বোঝায়। তাওহীদ শব্দের অর্থ একত্ববাদ। ইসলামী পরিভাষায় তাওহীদ হল সৃষ্টি ও পরিচালনায় আল্লাহকে এক ও অদ্বিতীয় হিসেবে বিশ্বাস করা, সকল ইবাদাত-উপাসনা কেবলমাত্র আল্লাহর জন্য করা, অন্য সবকিছুর উপাসনা ত্যাগ করা, আল্লাহর সুন্দর নামসমূহ ও সুউচ্চ গুণাবলীকে তার জন্য সাব্যস্ত করা এবং দোষ ত্রুটি থেকে আল্লাহকে পবিত্র ও মুক্ত ঘোষণা করা।
কুরআনে বলা হয়েছে,"'..কোনো কিছুই তাঁর সদৃশ নয়।'[ কুরআন 42:11]"কুরআনের অন্যস্থানে বলা হয়েছে, "বল, তিনিই আল্লাহ, এক-অদ্বিতীয়। আল্লাহ কারো মুখাপেক্ষী নন, সকলেই তাঁর মুখাপেক্ষী। তিনি কাউকে জন্ম দেননি এবং তাঁকেও জন্ম দেয়া হয়নি। আর তাঁর কোনো সমকক্ষও নেই।"[ কুরআন 112
ফেরেশতাঃ
ফিরিশতা বা ফেরেশতা(আরবি: ملاءكة)(ইংরেজি: Angels) ইসলামী বিশ্বাসমতে স্বর্গীয় দূত। আরবিতে ফেরেশতাদের একবচনে মালাক ও বহুবচনে মালাইকা বলে। বলা হয় এদেরকে আল্লাহ নূর বা আলো দ্বারা সৃষ্টি করেছেন। ফেরেশতারা সর্বদা আল্লাহর পবিত্রতা ঘোষণা করে। তারা আল্লাহর অবাধ্য হয় না। তারা খাদ্য ও পানীয় গ্রহণ করে না।
কিতাবঃ
আসমানী কিতাব বা ঐশ্বিক গ্রন্থ বলতে এমন কতকগুলো গ্রন্থকে বোঝানো হয়, ইসলাম ধর্মমতে মুসলমানগণ যে গ্রন্থগুলোকে ঈশ্বরপ্রদত্ত গ্রন্থ বলে বিশ্বাস করেন।
মহান আল্লাহ তাআলা বলেন, ‘জেনে রাখো যে, আল্লাহর জ্ঞান অনুসারেই তা (কুরআন) অবতীর্ণ করা হয়েছে। আর তিনি ছাড়া সত্যিকার কোন উপাস্য নেই, তাহলে তোমরা মুসলিম (আত্মসমর্পণকারী) হবে কী?’ (সূরা হূদ- ১১/১৪)
আল্লাহ তাআলা অন্যত্রে বলেন, ‘পরমকরুণাময়, তিনি শিক্ষা দিয়েছেন কুরআন, তিনি সৃষ্টি করেছেন মানুষ, তিনিই তাকে শিখিয়েছেন ভাব প্রকাশ করার ভাষা।’ (সূরা আর রহমান- ৫৫/১-৪)
আনাস ইবনু মালিক রাঃ বলেন, রাসূল (সা.) বলেছেন, জ্ঞান অর্জন করা প্রত্যেক মুসলিম (নর-নারীর) উপর ফরজ। (ইবনে মাজাহ্, হাঃ ২২৪, মিশকাত, হাঃ ২১৮)
মহান আল্লাহ তাআলা বলেন, ‘তিনিই নিরক্ষরদের মাঝে তাদের মধ্য হতে একজন রাসূল পাঠিয়েছেন, যে তাদের কাছে তাঁর আয়াতসমূহ পাঠ করেন, তাদেরকে পবিত্র করেন এবং তাদের শিক্ষাদেন কিতাব (কুরআন) ও হিকমাহ (সুন্নাহ)।’ (সূরা জুমুআহ-৬২/২)
আল্লাহ তাআলা অন্যত্রে বলেন, আমি তোমাদের মধ্য হতে তোমাদের কাছে একজন রাসূল প্রেরণ করেছি, যে তোমাদের কাছে আমার আয়াতসমূহ পাঠ করে, তোমাদেরকে পবিত্র করে এবং কিতাব (কুরআন) ও হিকমাহ (সুন্নাহ) শিক্ষা দেয় আর তোমাদেরকে এমন কিছু শিক্ষা দেয় যা তোমরা জানতে না। (সূরা বাকারা-২/১৫১)
পয়গম্বর বা নবীঃ
ইসলামী বিশ্বাস অনুসারে, আল্লাহ তাআলা প্রত্যেক জাতির জন্য একজন বা একাধিক মানুষকে রাসূল (বার্তাবাহক) হিসেবে পাঠিয়েছেন। তারা পরকালের পুরস্কারের সুসংবাদ দেন ও শাস্তি সম্পর্কে সতর্ক করেন। আমি তোমাকে সত্যসহ প্রেরণ করেছি সুসংবাদ দাতা ও সতর্ককারী রূপে; এমন কোন সম্প্রদায় নেই যার নিকট সতর্ককারী প্রেরিত হয়নি। (আল কোরআন - ২:২৫৬)
নবী রাসূল প্রেরণের উদ্দেশ্য বর্ণনা প্রসঙ্গে রাসূল (সা.) তিনটি গুণ উল্লেখ করা হয়েছে।
(ক) মানুষকে কুরআনের আয়াত পাঠ করে শোনানো। (খ) উম্মতকে বাহ্যিক ও আভ্যন্তরীন সকল প্রকার অপবিত্রতা থেকে পবিত্র করা। অর্থাৎ কুফর, শিরক ও জুলুম পবিত্র করা। (গ) কিতাব ও হিকমা শিক্ষা দেওয়া। এখানে কিতাব বলতে পবিত্র কুরআন এবং হিকমা বলতে রাসূল (সা.) থেকে বর্ণিত উক্তিগত ও কর্মগত শিক্ষাসমূহ বুঝানো হয়েছে।
আখিরাত বা পরকালঃ
তাওহিদ বা আল্লাহর একত্ববাদে বিশ্বাস, রিসালাত তথা নবী-রাসুলদের প্রতি বিশ্বাস; আখিরাত অর্থাৎ পরকালের প্রতি বিশ্বাস। আখিরাত বা পরকালের প্রতি বিশ্বাসই মানুষকে সৎকর্মে অনুপ্রেরণা জোগায়। পরকালে বিশ্বাস মানে হলো মৃত্যুর পর পুনরায় অনন্ত জীবন লাভ করা। এই জীবনের সকল কর্মের পুঙ্খানুপুঙ্খ বিচার ও যথাযথ ভালো বা মন্দ ফল প্রাপ্তি এবং পরিণাম হিসেবে জান্নাত ও জাহান্নাম ভোগ করা। বিশ্বাসীদের পঞ্চ বৈশিষ্ট্যের অন্যতম হলো আখিরাত বা পরকালের প্রতি বিশ্বাস।
মানবজীবন পরিক্রমা চারটি জগৎে পরিব্যাপ্ত। যথা: আলমে আরওয়াহ, আলমে দুনিয়া, আলমে বারজাখ ও আলমে আখিরাত। মানুষ হলো রুহ, নফস ও দেহের সম্মিলিত রূপ। আলমে আরওয়াহ বা রুহের জগৎে শুধু রুহ ছিল, সঙ্গে ছিল নফস। এটি মানবজীবন চক্রের প্রথম জগৎ। আলমে দুনিয়া বা দুনিয়ার জগৎে রুহ ও নফসের সঙ্গে দেহ বা শরীর যোগ হয়েছে, মৃত্যুর মাধ্যমে এই জগৎের পরিসমাপ্তি হবে। এটি মানবজীবন চক্রের দ্বিতীয় জগৎ।
মৃত্যুর মাধ্যমে রুহ ও নফস দেহ ছেড়ে আলমে বারজাখে পাড়ি দেয়। এটি হলো ব্যক্তির কিয়ামত বা ব্যক্তির জাগতিক জীবনের পরিসমাপ্তি।
হাদিস শরিফে রয়েছে, ‘যখন কারও মৃত্যু হয়, তখন তার কিয়ামত সংঘটিত হয়।’ আলমে বারজাখ বা বারজাখ জগৎে (মৃত্যুর পর থেকে কিয়ামত তথা হাশর-নশরের পূর্ব পর্যন্ত সময়ে) রুহ ও নফস ইল্লিন বা ছিজ্জিনে অবস্থান করবে এবং দেহ হয়তো বিলীন হয়ে যাবে, নয়তো সুরক্ষিত থাকবে। দ্বিতীয় কিয়ামত তথা শিঙায় প্রথম ফুত্কারে বড় কিয়ামত তথা সমগ্র সৃষ্টিকুলের প্রলয় বা ধ্বংস সংঘটিত হবে।
কোরআন কারিমে আল্লাহ তাআলা বলেন, ‘এ জগৎে যা কিছু আছে সবই লয়প্রাপ্ত হবে, শুধু আপনার রবের অস্তিত্বই টিকে থাকবে।’ (সুরা-৫৫ আর রহমান, আয়াত: ২৬-২৭)। মৃত্যু বা প্রথম কিয়ামতের পর থেকে এবং দ্বিতীয় কিয়ামত বা শিঙায় প্রথম ফুত্কারের পর থেকে পুনরুত্থান পর্যন্ত আলমে বারজাখ বা বারজাখ জীবন। এটি মানবজীবন চক্রের তৃতীয় জগৎ। তৃতীয় কিয়ামত, অর্থাৎ শিঙায় দ্বিতীয় ফুত্কারের পর হাশর ও নশর তথা পুনরুত্থান ও মহামিলন বা মহাসম্মিলন অনুষ্ঠিত হবে। এটিই চূড়ান্ত কিয়ামত। এই দিনই বিচারের দিন এবং আখিরাত বা পরকালের অনন্ত জীবনের সূচনা এদিন থেকেই হবে, যে জীবনের আর কোনো শেষ নেই, নেই কোনো সীমা। এটি মানবজীবন চক্রের চতুর্থ বা শেষ জগৎ। এই জগৎের কোনো পরিসমাপ্তি নেই।
আখের অর্থ শেষ বা চূড়ান্ত। আখিরাত মানে পরকাল বা ভবিষ্যত্কাল ও অনাগতকাল। আখিরাত বা পরকালীন জীবনের প্রতি বিশ্বাস মানবজীবনাচার সুসংযত ও সুসংহত করে। কারণ, এর সঙ্গে বিচার ও কর্মফল জড়িত। জান্নাত-জাহান্নাম এরই সঙ্গে সম্পর্কিত। বলতে গেলে পরকালে বিশ্বাসই ইমানের তাৎপর্যপূর্ণ বিষয়। হাদিস শরিফে রয়েছে, ‘ইমান আশা ও ভয়ের মধ্যে অবস্থান করে।’ আর আশা ও ভয় হলো পরকালের সঙ্গে সম্পৃক্ত বিষয়।
আশা মানুষকে সৎকর্মে উদ্বুদ্ধ করে, ভয় মানুষকে অন্যায় কর্ম থেকে বিরত রাখে। আশা না থাকলে ইহকালীন ও পরকালীন কোনো উন্নতিই সম্ভবপর নয়; ভয় না থাকলে সংযম ও সংযত আচরণ অসম্ভব প্রায়। আখিরাত সম্পর্কে কোরআনে বহু আয়াত রয়েছে। যেমন: ‘আর অবশ্যই আপনার জন্য প্রথম জগৎ দুনিয়া অপেক্ষা আখিরাতই উত্তম বা শ্রেয়। অচিরেই আপনার রব আপনাকে দান করবেন, যাতে আপনি সন্তুষ্ট হয়ে যাবেন।’ (সুরা-৯৩, ওয়াদ-দুহা, আয়াত: ৪-৫)।
মোমিন হলো দুনিয়াতে পরবাসী। আখিরাত বা পরকাল হলো মোমিন বা বিশ্বাসীদের আপন বাড়ি। আল্লাহ তাআলা আদি পিতা-মাতা হজরত আদম (আ.) ও হজরত হাওয়া (আ.)-কে সৃষ্টি করে জান্নাতেই রেখেছিলেন। কুদরতের হেকমতে বা কৌশলগত কারণে দুনিয়ায় প্রেরণ করেছেন। আর বলে দিয়েছেন, তোমরা আমার হিদায়াত ও পথনির্দেশ অনুসরণ করলে আবার এখানেই ফিরে আসবে। আল্লাহ তাআলা মহানবী হজরত মুহাম্মাদ (সা.)-কে মিরাজ রজনীতে এই জান্নাত দেখিয়ে এনেছেন, যাতে তিনি উম্মতকে এ বিষয়ে জানাতে পারেন। জান্নাত বা পরকালের আটটি বাড়ি হচ্ছে জান্নাতুল ফিরদাউস, জান্নাতুল মাওয়া, জান্নাতুল আদন, দারুণ নাঈম, দারুস সালাম, দারুল কারার, দারুল মাকাম বা দারুল মুকাম,
দুনিয়ায় মানুষ হলো প্রবাসী বা পরবাসী। প্রবাসকালীন জীবনে প্রবাসী সব সময় আপন বাড়ির স্মরণ করে। এই স্মরণই তাকে উপার্জনে ও সঞ্চয়ে উৎসাহিত করে; কষ্টসহিষ্ণু, সংযমী ও আত্মপ্রত্যয়ী করে তোলে। এভাবেই প্রবাসজীবন শেষে একটি স্থিতিশীল, সুখী, সমৃদ্ধিশালী ও স্বাচ্ছন্দ্যময় জীবনযাপনে সক্ষমতা লাভ করে।
পরকালীন নিবাস সম্পর্কে কোরআন কারিমে বহু আয়াত রয়েছে। যেমন: ‘হে রাসুল (সা.), আপনি বলুন! হে আমার জাতি, তোমরা তোমাদের অবস্থান থেকে সামর্থ্যমতো সৎকর্ম করো, আমিও করছি; অচিরেই তোমরা জানতে পারবে পরিণতির শুভ নিবাস কাদের জন্য।’ (সুরা-৬ আনআম, আয়াত: ১৩৫)। ‘তোমাদের প্রতি শান্তি! যেহেতু তোমরা ধৈর্য ধারণ করেছ, পরিণতি জান্নাতের বাড়ি কত না উত্তম। (সুরা-১৩ রাআদ, আয়াত: ২৪)। ‘যারা সৎকর্ম করবে, তারা দুনিয়াতেও কল্যাণ লাভ করবে, পরকালের নিবাস অতি উত্তম; মুত্তাকিদের নিবাস কত না উত্তম।’ (সুরা-১৬ নাহল, আয়াত: ৩০)। ‘নিশ্চয়ই পরকালের নিবাস চিরস্থায়ী, যদি তারা জানত।’ (সুরা-২৯ আনকাবুত, আয়াত: ৬৪)। ‘নিশ্চয়ই আখিরাত হলো স্থিতিশীল স্থায়ী নিবাস।’ (সুরা-৪০ মোমিন, আয়াত: ৩৯)।
যারা দুনিয়াতে এসে আপন নিবাস জান্নাতের কথা ভুলে গিয়ে অসংযত ও অন্যায় আচরণ করবে, তারা জাহান্নাম বা দোজখে যাবে। সাতটি দোজখের নাম হলো জাহান্নাম, হাবিয়াহ, জাহিম, ছাঁকার, ছায়ির, হুতামাহ, লাজা। উল্লেখ্য যে আটটি বেহেশতের প্রথম তিনটির নামের শুরুতে রয়েছে ‘জান্নাত’ বা বাগানবাড়ি, অবশিষ্ট পাঁচটির শুরুতে রয়েছে ‘দার’ অর্থাৎ বাড়ি। কিন্তু সাতটি দোজখের নামের শুরুতে এর কোনোটিই নেই। আল্লাহ আমাদের দোজখের আজাব থেকে রক্ষা করুন।
ত্বকদীরঃ
তাক্বদীরের প্রতি ঈমান আনার অর্থ হচ্ছে, এই বিশ্বাস করতে হবে যে, সবকিছুকে আল্লাহ সৃষ্টি করেছেন, সেগুলি সৃষ্টি হওয়ার আগেই তিনি সে সম্পর্কে জানেন, তিনি তা লাওহে মাহফূযে লিখে রেখেছেন এবং সবকিছু তার ইচ্ছাতেই সংঘটিত হয়েছে। কুরআনে বলা হয়েছে, "তুমি কি জান না যে, আসমান ও যমীনে যা কিছু রয়েছে, আল্লাহ তা জানেন? নিশ্চয় তা একটি কিতাবে রয়েছে। অবশ্যই এটা আল্লাহর জন্য অতি সহজ
"আর তোমরা ইচ্ছা করতে পার না, যদি না সৃষ্টিকুলের রব আল্লাহ ইচ্ছা করেন।" হাদীসে বলা হয়েছে, "...যদি সমগ্র উম্মত তোমার উপকার করার জন্য একত্রিত হয়ে যায়, তবে ততটুকুই উপকার করতে পারবে, যতটুকু আল্লাহ তোমার (তাকদীরে) লিখে রেখেছেন। আর তারা যদি তোমার ক্ষতি করার জন্য একত্রিত হয়ে যায়, তবে ততটুকুই ক্ষতি করতে পারবে যতটুকু আল্লাহ তোমার (তাকদীরে) লিখে রেখেছেন। কলমসমূহ উঠিয়ে নেওয়া হয়েছে এবং খাতাসমূহ (তাকদীরের লিপি) শুকিয়ে গেছে।"
—  শর্ত
ইমান ভঙ্গের কারণ
ওযু করার পর কিছু কাজ করলে যেমন ওযু নষ্ট হয়ে যায়, ঠিক তেমনি ঈমান আনার পর কিছু কথা, কাজ ও বিশ্বাস আছে, যা সম্পাদন করলে বা পোষণ করলে ঈমান নষ্ট হয়ে যায়। ঈমান ভঙ্গের কারণগুলো মূলত ৩ প্রকার। বিশ্বাসগত, কর্মগত এবং উক্তিগত। আলিমগণ এ ব্যাপারে অনেক বিশদ আলোচনা করেছেন। ইমামুদ দাওয়াহ শাইখ মুহাম্মাদ ইবনু আবদিল ওয়াহহাব (রহ.) সেগুলোকে দশটি পয়েন্টে সাজিয়েছেন।
এক. আল্লাহর সঙ্গে শিরক করা
‘নিশ্চয় আল্লাহ তাঁর সঙ্গে অংশীদার করা ক্ষমা করেন না। তা ব্যতীত অন্যান্য অপরাধ যাকে ইচ্ছা ক্ষমা করেন; এবং যে কেউ আল্লাহর সঙ্গে শিরক করে সে এক মহাপাপ করে।’ [সুরা নিসা ৪ : ৪৮]
‘কেউ আল্লাহর সঙ্গে শিরক করলে অবশ্যই আল্লাহ তার জন্য জান্নাত হারাম করবেন এবং তার আবাস জাহান্নাম। আর জালিমদের জন্য কোনো সাহায্যকারী নেই।’ [সুরা মায়িদা, ৫ : ৭২]
দুই. আল্লাহ এবং বান্দার মধ্যে কাউকে মধ্যস্থতাকারী বানানো
‘তারা আল্লাহকে ব্যতীত যার ইবাদাত করে তা তাদের ক্ষতিও করতে পারে না, উপকারও করতে পারে না। তারা বলে, এরা আল্লাহর নিকট আমাদের সুপারিশকারী। বল, তোমরা কি আল্লাহকে আকাশমণ্ডলি ও পৃথিবীর এমন কিছুর সংবাদ দিচ্ছ, যা তিনি জানেন না? তিনি মহান, পবিত্র এবং তারা যাকে শরিক করে তা হতে তিনি ঊর্ধ্বে।’ [সুরা ইউনুস, ১০ : ১৮]
‘জেনে রাখ, অবিমিশ্র আনুগত্য আল্লাহরই প্রাপ্য। যারা আল্লাহর পরিবর্তে অন্যকে অভিভাবকরুপে গ্রহণ করে তারা বলে, ‘আমরা তো এদের পূজা এজন্যই করি যে, ইহারা আমাদের আল্লাহর সান্নিধ্যে নিয়ে যাবে।’ তারা যে বিষয়ে নিজেদের মধ্যে মতভেদ করছে আল্লাহ তার ফয়সালা করে দিবেন। যে মিথ্যাবাদী ও কাফির আল্লাহ তাকে সৎপথে পরিচালিত করেন না।’ [সুরা যুমার, ৩৯ : ৩]
তিন. মুশরিক-কাফিরদের কাফির মনে না করা
এমন কাফির, যার কুফরির ব্যাপারে আহলুস সুন্নাহ একমত। সেটা আসলি কাফির হতে পারে—যেমন ইহুদি, খৃস্টান ও হিন্দু সম্প্রদায়—আবার মুরতাদ, যিনদিকও হতে পারে, যেমন প্রকাশ্যে আল্লাহ, রাসুল বা দীনের কোনো অকাট্য ব্যাপার নিয়ে কটূক্তিকারী; যাদের কুফরির ব্যাপারে হকপন্থি আলিমগণ একমত।
চার. নবি (সা.)’র ফয়সালার তুলনায় অন্য কারও ফয়সালাকে উত্তম মনে করা
‘আপনি কি তাদের দেখেননি, যারা দাবি করে যে, যা আপনার প্রতি অবতীর্ণ হয়েছে এবং আপনার পূর্বে যা অবর্তীণ হয়েছে, আমরা তার ওপর ঈমান এনেছি। তারা বিচার-ফয়সালা নিয়ে যেতে চায় তাগুতের কাছে, অথচ তাদের প্রতি নির্দেশ হয়েছে, যাতে তারা তাকে মান্য না করে। পক্ষান্তরে শয়তান তাদের প্রতারিত করে পথভ্রষ্ট করে ফেলতে চায়।’ [সুরা নিসা, ৪ : ৬০]
চেন্নু নালিকে
চেন্নু নালিকে একটি প্রাচীন ঐতিহ্যবাহী লোকশিল্প যা ভারতের তুলু নাড়ু অঞ্চলের তুলু বা টুলু জনজাতির লোকেদের দ্বারা পালিত হয়। ফসল কাটার পরে, সুগ্গি মাসে এই অনুষ্ঠানটি উদযাপিত হয়। সুগ্গি হল টুলু ক্যালেন্ডারের একটি মাস। এটি সাধারণত ফেব্রুয়ারি এবং মার্চ মাসে অনুষ্ঠিত হয়।
খ্রিস্টধর্ম ও ইসলাম
ত্বকদীরঃ
পাঁচ. মুহাম্মাদ (সা.) আনীত কোনো বিধানকে অপছন্দ করা
চেন্নু নালিকে
মেরা সম্প্রদায়
মেরা (তুলুতে মোগার এবং কন্নড় ভাষায় মোগেরা নামেও পরিচিত), ভারতের তুলু নাড়ু অঞ্চলের একটি সম্প্রদায়। এরা প্রধানত স্থানীয় আদিবাসী সম্প্রদায়ের অন্তর্গত। এরা কেরালার আধুনিক কাসারগোড় জেলা এবং ম্যাঙ্গালোর, উডুপির বিস্তৃত অঞ্চলে বসবাস করে। কর্ণাটকের কুর্গ জেলাও এদের অন্যতম বসবাসস্থল। তারা একটি মাতৃতান্ত্রিক পরিবার ব্যবস্থা অনুসরণ করে। এই বিশেষ মাতৃতান্ত্রিক পরিবার ব্যবস্থাকে বলা হয় "বারি"। মেরা উপজাতির লোকেরা টুলু ভাষায় কথা বলে।
নালিকে
কর্ণাটক রাজ্যের দক্ষিণ ভাগে অবস্থিত এই মেরা সম্প্রদায়ের লোকেরা যে ধরনের নৃত্যের চর্চা করে তাকে বলা হয় নালিকে। এই নাচের মাধ্যমে সুগ্গি পুনম অনুষ্ঠানের সূচনা হয় এবং সম্প্রদায়ের প্রধানদের বৈঠকে সিদ্ধান্ত অনুযায়ী তিন থেকে নয় দিন এই উৎসব স্থায়ী হয়। বিশেষ কবিতা ও সঙ্গীতের মাধ্যমে এই নৃত্য পরিবেশিত হয়।
খ্রিস্টধর্ম ও ইসলাম
ত্বকদীরঃ
‘অতএব, তোমার পালনকর্তার কসম, সে লোক ঈমানদার হবে না, যতক্ষণ না তাদের মধ্যে সৃষ্ট বিবাদের ব্যাপারে তোমাকে বিচারক বলে মনে না করে। এরপর তোমার মীমাংসার ব্যাপারে নিজের মনে কোনো রকম সংকীর্ণতা পাবে না এবং তা সন্তুষ্টচিত্তে কবুল করে নেবে।’ [সুরা নিসা, ৪ : ৬৫]
চেন্নু নালিকে
কিংবদন্তি
প্রচলিত বিশ্বাস অনুযায়ী চেন্নু কুনিথা যখন রাতের বেলা সুগ্গী মাসে বাড়ি যান, তখন বেলথাংগাডির গৌড়া সম্প্রদায় ও সিদ্ধবেশা সুলিয়ার এক ধরনের লোকানুষ্ঠান করে। এই দুই সম্প্রদায়ের সামনাসামনি আশা বারন কারন তারা মুখোমুখি হলেই সংঘাতের সম্ভাবনা থাকে।
খ্রিস্টধর্ম ও ইসলাম
ত্বকদীরঃ
ছয়. দীনের কোনো বিধান নিয়ে ঠাট্টা-বিদ্রুপ করা
খানপুর, কপূরথলা
খানপুর ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৬ কিলোমিটার (৯.৯ মাইল) দুরে অবস্থিত, যেটি খানপুর জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
খ্রিস্টধর্ম ও ইসলাম
ত্বকদীরঃ
“তুমি তাদের প্রশ্ন করলে তারা নিশ্চয়ই বলবে, ‘আমরা তো আলাপ-আলোচনা ও ক্রীড়া-কৌতুক করছিলাম।’ বলো, ‘তোমরা কি আল্লাহ, তাঁর আয়াত ও তাঁর রাসুলকে বিদ্রুপ করছিলে?’ তোমরা অযুহাত দেয়ার চেষ্টা করো না। তোমরা তো ঈমান আনার পর কুফরি করেছ।” [সুরা তাওবা, ৯ : ৬৫-৬৬]
খানপুর, কপূরথলা
জনসংখ্যা
ভারতের ২০১১ সালের জনগণনা অনুযায়ী,খানপুরে মোট ঘরের সংখ্যা ২২৩, এবং জনসংখ্যা ছিল ১,১৫৪ যার মধ্যে ৬০৯ জন পুরুষ এবং ৫৪৫ জন নারী। খানপুরে সাক্ষরতার হার ৬৯.১১%, প্রদেশ এর গড় ৭৫.৮৪% র চেয়ে কম। জনসংখ্যার  ৬ বছরের কম বয়সী শিশুদের সংখ্যা ১৪৪, যা  খানপুরর মোট জনসংখ্যার ১২.৪৮%  এবং শিশু সন্তানের লিঙ্গ অনুপাত প্রায় ৯৪৬ প্রদেশ এর গড় ৮৪৬ এর তুলনায় বেশি।
খ্রিস্টধর্ম ও ইসলাম
ত্বকদীরঃ
সাত. জাদু করা
‘সুলাইমান কুফরি করেনি, কুফরি তো করেছিল শয়তানরাই। তারা মানুষকে জাদু শিক্ষা দিত…।’ [সুরা বাকারা, ২ : ১০২]
আট. মুসলিমদের বিরুদ্ধে মুশরিকদের সমর্থন ও সহযোগিতা করা
‘হে মুমিনগণ! তোমাদের পিতা ও ভাইও যদি ঈমানের বিপরীতে কুফরিকে বেছে নেয়, তবে তাদের অন্তরঙ্গরূপে গ্রহণ করো না। তোমাদের মধ্যে যারা তাদের অন্তরঙ্গরূপে গ্রহণ করে, তারাই সীমালঙ্ঘনকারী।’ [সুরা তাওবা, ৯ : ২৩]
‘হে মুমিনগণ! তোমরা ইহুদি ও খৃস্টানদের বন্ধুরূপে গ্রহণ করো না। তারা পরস্পরের বন্ধু। তোমাদের মধ্যে কেউ তাদের বন্ধুরূপে গ্রহণ করলে সে তাদেরই একজন বলে গণ্য হবে। নিশ্চয়ই আল্লাহ পাপাচারী সম্প্রদায়কে সৎপথে পরিচালিত করেন না।’ [সুরা মায়িদা, ৫ : ৫১]
নয়. কাউকে দীন-শরিয়তের ঊর্ধ্বে মনে করা
‘আজ আমি তোমাদের জন্য তোমাদের দীন পূর্ণাঙ্গ করলাম ও তোমাদের প্রতি আমার অনুগ্রহ সম্পূর্ণ করলাম এবং ইসলামকে তোমাদের দীন হিসেবে মনোনীত করলাম।’ [সুরা মায়িদা, ৫ : ৩]
দশ: দীন থেকে মুখ ফিরিয়ে নেয়া
‘যে ব্যক্তি তার প্রতিপালকের নিদর্শনাবলি দ্বারা উপদিষ্ট হয়েও তা হতে মুখ ফিরিয়ে নেয় তার অপেক্ষা অধিক অপরাধী আর কে? আমি অবশ্যই অপরাধীদের শাস্তি দিয়ে থাকি।’ [সুরা সাজদা, ৩২ : ২২]
একমাত্র গ্রহণযোগ্য ধর্মঃ
আল্লাহতায়ালা বলেন, ‘নিশ্চয় আল্লাহর কাছে গ্রহণযোগ্য ধর্ম একমাত্র ইসলাম’ (সূরা আলে-ইমরান-১৯)। কোরআনের পরিভাষায় ‘দ্বীন’ সেসব মূলনীতি ও বিধিবিধানকে বলা হয় যা হজরত আদম (আ.) থেকে শুরু করে হজরত মুহাম্মদ (সা.) পর্যন্ত সব নবীর মধ্যে সমভাবেই বিদ্যমান রয়েছে। এতে বোঝা যায়, সব নবীর দ্বীনই এক ও অভিন্ন ছিল। সাধারণত ওই দ্বীন ও শরিয়তকেই ‘ইসলাম’ বলা হয়, যা নিয়ে সবার শেষে হজরত মুহাম্মদ (সা.) আগমন করেছেন এবং বিগত সব শরিয়তকে রহিত করে দিয়েছে এবং কিয়ামত পর্যন্ত যে দ্বীন কায়েম থাকবে। তাই রসুল (সা.) ইসলামের ব্যাখ্যায় বলেন, এ কথার স্বীকৃতি দেওয়া যে, আল্লাহ ছাড়া কোনো মাবুদ নেই, হজরত মুহাম্মদ (সা.) আল্লাহতায়ালার রসুল, নামাজ কায়েম করা, জাকাত আদায় করা, রমজান শরিফের রোজা রাখা, সম্পদ থাকলে হজ করা। এ ব্যাখ্যা দিয়েছিলেন তিনি জিব্রাইল (আ.)-এর প্রশ্নের পরিপ্রেক্ষিতে (বুখারি ও মুসলিম)। রসুল (সা.) আরও বলেন, এখন হজরত মূসা (আ.) জীবিত থাকলে আমার অনুসরণ ছাড়া তার গত্যন্তর ছিল না (বায়হাকি)। এ অর্থের দিক দিয়ে ‘ইসলাম’ শব্দটি দ্বীনে মুহাম্মদী ও উম্মতে মুহাম্মাদিয়ার এক বৈশিষ্ট্যে পরিণত হয়েছে। মোট কথা এই যে, প্রত্যেক পয়গাম্বরের আমলে তার আনীত দ্বীনই ছিল দ্বীনে ইসলাম এবং আল্লাহর কাছে গ্রহণযোগ্য। পরে এগুলো একের পর এক রহিত হয়েছে এবং দ্বীনে মুহাম্মদী ‘ইসলাম’ নামে অভিহিত হয়েছে। যা কিয়ামত পর্যন্ত কায়েম থাকবে। সুতরাং উল্লিখিত আয়াতের দ্বারা প্রমাণিত হয়, একমাত্র ইসলাম ছাড়া এই পৃথিবীতে তথাকথিত যত ধর্ম ও মতবাদ আছে কোনোটাই আল্লাহর কাছে গ্রহণযোগ্য নয় এবং গ্রহণযোগ্য হতে পারে না। যারা ইসলাম ছাড়া অন্য কোনো ভ্রান্ত ধর্ম অবলম্বন করে সফল হতে চায় তাদের সম্পর্কে অন্য আয়াতে আল্লাহতায়ালা বলেন : ‘যে ব্যক্তি ইসলাম ছাড়া অন্য কোনো ধর্ম সন্ধান করে, কস্মিনকালেও তা গ্রহণ করা হবে না এবং আখেরাতে সে হবে ক্ষতিগ্রস্ত’ (সূরা আলে ইমরান-৮৫)।
ইসলামের পরিপূর্ণতা পবিত্র কোরআনে বারবার ঘোষিত হয়েছে। অতএব, যারা ব্যক্তিগত জীবনে ইসলামকে মানতে রাজি অথচ সমাজ ও জাতীয় জীবনে ইসলামের প্রতিফলন দেখতে নারাজ তারা ইসলামের কিছু অংশের প্রতি বিশ্বাস করে আর কিছু অংশের প্রতি অবিশ্বাস করে, আল্লাহতায়ালার কাছে খণ্ডিত ইসলাম গ্রহণযোগ্য নয়। মহানবী (সা.) ইরশাদ করেন, প্রতিটি মানুষের কবরে তিনটি প্রশ্ন করা হবে— ১. তোমার রব কে? ২. তোমার দ্বীন কী? ৩. এই ব্যক্তি কে? যাকে তোমাদের কাছে পাঠানো হয়েছিল। যে ব্যক্তি জবাবে বলবে, আমার প্রভু আল্লাহ! আমার ধর্ম ইসলাম। তিনি হলেন মহানবী (সা.)! সে ব্যক্তিই সেদিন মুক্তি পাবে। আর যে ব্যক্তি ইসলাম ছাড়া অন্য কোনো পথ অন্য কোনো মতাদর্শ গ্রহণ করেছিল তারা কবরে জবাব দিতে ব্।  ফলে